(3)

Belgijos atveju ESRV grėsmių vertinime pabrėžiama tai: a. Belgija patyrė didėjančio bendro namų ūkių įsiskolinimo tendenciją, kuri didžiąja dalimi yra nulemta tęstinio spartaus skolinimo būstams pirkti augimo. Nors kredito standartai paskutiniais metais buvo griežtinami, atrodo, kad šis procesas paskutiniu metu sustojo. Tuo pačiu metu mikrolygio duomenys rodo, kad yra tam tikros namų ūkių grupės su didelėmis hipotekos paskolomis, susijusiomis su jų nekilnojamojo turto verte, didele padengti jų skolai skirta pajamų dalimi arba žemu grynojo finansinio turto lygiu palyginus su jų skolos lygiu. b. Ekonominio arba finansinio sukrėtimo, pavyzdžiui, nedarbo išaugimo ir (arba) pajamų augimo sumažėjimo atveju šiems itin įsiskolinusiems namų ūkiams gali būti labai sunku apmokėti savo skolas ir gali išaugti nevykdomi hipotekos įsipareigojimai, kurie lemtų tiesioginius bankų kredito nuostolius, ypač nusmukus gyvenamosios paskirties nekilnojamojo turto kainoms. Be to, jei atsiranda nepalankios ekonomikai aplinkybės, susiję neigiami namų ūkių pajamų ir turto poveikiai gali sustiprinti pirminį sukrėtimą, dar sustiprindami neigiamą tiesioginį ir netiesioginį poveikį finansiniam stabilumui (pavyzdžiui, jei namų ūkiai turi sumažinti vartojimą tam, kad apmokėtų savo hipotekos paskolas). c. Be to, gyvenamosios paskirties nekilnojamojo turto kainos, kurios reikšmingai išaugo per paskutinius 30 metų, augo greičiau nei pajamos arba nuoma paskutiniais metais. Gyvenamosios paskirties nekilnojamojo turto kainos nominaliąja verte dabar yra arti lygio, kuriame jos buvo iki finansų krizės. Yra tam tikrų kainos pervertinimo ženklų, tačiau alternatyvūs vertinimo modeliai to nedviprasmiškai neatskleidžia. Jau aukštos ir augančios gyvenamosios paskirties nekilnojamojo turto kainos galėtų lemti dar didesnį bendrą namų ūkių įsiskolinimą ir padidėjusį pažeidžiamų namų ūkių skaičių. d. Tuo pačiu metu, ESRV pripažįsta, kad yra kai kurių aplinkybių, kurios sumažina Belgijos gyvenamosios paskirties nekilnojamojo turto rinkos pažeidžiamumą. Pirma, Belgijos namų ūkiai apibendrinus pasižymi sąlyginai didele finansinio turto, susijusio su skola, verte. Antra, hipotekos paskolos paprastai amortizuojamos trumpesniais nei 25 metai išpirkimo terminais, o tai reiškia, kad Belgijos namų ūkiai sumažina savo skolą sąlyginai greitai palyginus su kitų Sąjungos šalių namų ūkiais. e. ESRV atkreipia dėmesį į Belgijos įgyvendintas su gyvenamosios paskirties nekilnojamuoju turtu susijusias priemones. Apskritai, Belgijos institucijos telkė dėmesį į tai, kad būtų užtikrintas bankų atsparumas rizikai, kylančiai iš gyvenamosios paskirties nekilnojamojo turto sektoriaus. 2013 m. gruodžio mėn. Nationale Bank van België/Banque Nationale de Belgique (NBB/BNB) sprendimas nustatyti vidaus reitingais pagrįstus modelius taikančių bankų hipotekos pozicijų kapitalo pakankamumo reikalavimuose papildomą mokestį (2), taip pat vieši NBB/BNB pranešimai, kuriuose skatinama labiau stebėti riziką, kylančią iš gyvenamosios paskirties nekilnojamojo turto, gali padėti sumažinti esamas grėsmes. Be to, sugriežtintas mokesčių atsižvelgiant į hipotekos paskolas atskaitymas. Taip pat tikimasi, kad tam tikra apimti apribos būsimų grėsmių augimą NBB/BNB viešas įsipareigojimas imtis papildomų kapitalo priemonių, skirtų didelės rizikos paskoloms (pavyzdžiui, toms, kurių didelis paskolos ir turto vertės santykis), jei jos ir toliau sudarys didelę naujų išduotų paskolų dalį. Kita vertus, nebuvo priimtos priemonės, tiesiogiai išsklaidančios grėsmes, susijusias su labai įsiskolinusiais namų ūkiais arba tęstiniu gyvenamosios paskirties nekilnojamojo turto kainų augimu. Nors įgyvendintos politikos priemonės yra tinkamos atsižvelgiant į gyvenamosios paskirties nekilnojamojo turto grėsmių pobūdį Belgijoje, jos gali būti nepakankamos visapusiškai jas nuslopinti,